open-index/open-wikipedia-markdown huggingface dataset:
Grunay

**Grunay** (norrønt: *Grunay*, «Grønnøy») er den tredje største øya i øygruppa Out Skerries, som er de østligste av Shetlandsøyene. Øya er nå ubebodd, men den var fram til 1972 bebodd av fyrvokterne til det nå automatiserte fyrtåret som ligger på Bound Skerry, 250 meter vest for Grunay. 

Under den andre verdenskrig styrtet et kanadisk bombefly av typen Blenheim IV fra skvadron 404 Langdistansepatrulje på sørsiden av Grunay om morgenen 21. februar 1942, muligens lammet av fiendtlig ild utenfor kysten av Norge. En plakett ble plassert på øya i 1990 for å minnes mannskapet av nevøen til en av de tre mennene som døde.

## Andre øyer av samme navn
Det er en rekke britiske øyer ved Grunay, Green Island eller tilsvarende:
* Gruney utenfor Northmavine, Shetland (forskjellen i skrivemåte er **e**y framfor **a**y
* Gruna, utenfor Vementry, rett nord for hovedøya Mainland
* Gruney, et *sherry*, altså et av skjærene Ramna Stacks, Shetland, et særskilt beskyttet område for fugler. *Skerry*, er fra norrønt *sker*, det vil si skjær.
* Haaf Gruney ved Unst, nordøst for Shetland.
*Sound Gruney ved Unst, Shetland, sør for Unst, og øst for Yell.

## Referanser


## Eksterne lenker
*
Dynjanfoss kraftverk

**Dynjanfoss kraftverk**  er et vannkraftverk ved foten av Furunusteren i Nissedal kommune i Telemark.

Kraftverket utnytter et fall på 81 meter i Fyreselva og regulerer fossene Dynjanfoss og Reinefoss. Vannet føres i en 1540 meter lang tunnel fra inntaket ved Hønetjønn.

Det er installert tre francisturbiner på totalt 33 MW og midlere årsproduksjon er på 168 GWh.

Produksjonen startet i 1951, og kraftverket ble utvidet i 1955 med den siste av de tre turbinene.

Verket er et av 15 verk i Arendalsvassdraget. Kraftverket eies av Å Energi.

## Referanser


## Kilder
* 
* NVE vannkraftdatabase
* Å Energi: Våre kraftverk
Åmli-Nidelv kraftverk

**Åmli-Nidelv kraftverk** er et vannkraftverk ved Åmli i Åmli kommune i Agder.

Aggregatet i Nidelv står i en demning over Nidelva og utnytter et fall på 5,5 meter. Det er installert en kaplanturbin med effekt på 6 MW, og midlere årsproduksjon på 30 GWh.

Produksjonen startet i 1983

Kraftverket er et rent elvekraftverk. Det er et av 15 verk i Arendalsvassdraget.

Kraftverket eies av Å Energi.

## Referanser


## Kilder
* 
* NVE vannkraftdatabase
* Å Energi: Våre kraftverk
Muckle Flugga

**Muckle Flugga** (fra norrønt *Mikla Flugey*) er en liten, berglendt, og ubebodd øy i den skotske øygruppen Shetland, beliggende nord for øya Unst. Øya omtales ofte som det nordligste punktet i De britiske øyer, men den mindre holmen Out Stack ligger lengre nord. Den var tidligere den nordligste bebodde øya, men da Muckle Flugga fyrtårn ble automatisert i 1995 og de siste innbyggerne flyttet ut, ble Unst den nordligste, bebodde øya.

## Etymologi
Muckle Flugga er en forvanskning av det opprinnelige norrøne navnet *Mikla Flugey* som henviser til øyas utforming. *Mikla* har betydning «stor/veldig», mens *Flugey* er sammensatt av to ledd, siste ledd *-ey* betyr «øy» mens første er *flug* har betydningen «bratt bergside», som i det norske stedsnavnet Fluberg i Søndre Land.

## Sagn
Ifølge lokalt folkeminne ble Muckle Flugga og Out Stack dannet da de to gigantene Herma og Saxa ble forelsket i samme havfrue. De kjempet om henne ved å kaste store steiner på hverandre, og den ene steinen ble Muckle Flugga. For å bli kvitt de to frierne sa havfruen seg villig til å gifte seg med den av de to som ble med henne til nordpolen. Begge druknet, da ingen av dem kunne svømme.

## Fyrtårn
Muckle Flugga har et fyrtårn bygd i 1854 og automatisert i 1995. Det første fyrtårnet ble bygget av Thomas og David Stevenson (far og onkel av forfatteren Robert Louis Stevenson) i 1854 for å beskytte skipstrafikken under Krimkrigen (1853–1856).

## Referanser


## Eksterne lenker

* Dronebilder fra Shetlands (og fra Muckle Flugga) 
* Kartkilder for Muckle Flugga
*  Muggle Fluggas fyrtårn
Høgefoss kraftverk

**Høgefoss kraftverk** er et vannkraftverk ved Høgefoss i Nissedal kommune i Telemark.

## Beliggenhet og produksjon
Nisserelven er oppdemmet ved Svåfossen, og kraftverket utnytter fallet fra reguleringsmagasinet Kjørull som kan reguleres mellom 222 og 220 moh. Elva er en del av Arendalsvassdraget. Det er et av 15 verk i vassdraget.

Vannet føres i en 1450 meter lang tunnel fra inntaket ved Sanerhylen.

Det er installert to francisturbiner på totalt 33,5 MW og midlere årsproduksjon er på 172 GWh.

## Historikk
Produksjonen startet i 1919 med 5 turbiner. Kraftverket kunne bygges takket være nærheten til jernbanen Arendal – Treungen, Treungenbanen.

I 1932 ble turbin nummer 6 satt inn. I 1969 ble det bygget et fjellanlegg med aggregat nummer 7; da ble de opprinnelige fem turbinene tatt ut av drift.

## Eierskap
Ragnvald Blakstad planla og bygde kraftstasjonen med tanke på kraftleveranser til treforedlingsindustri i Risør, men da stasjonen sto ferdig ble den i 1919 solgt til det nyetablerte Aust-Agder kraftverk, som etter hvert ble en del av Agder Energi. I 2022 skiftet Agder Energi navn til Å Energi, som per 2023 er eier av kraftstasjonen.

## Oppgradering i 2023
Det gamle aggregatet fra 1932, som i 2020 ble tatt ut av drift pga dårlig teknisk stand, har i 2023 blitt erstattes av et nytt (som blir nummer 8). Dette økte årsproduksjonen med 20,5 GWh. Samlet effekt er nå 33,5 MW.

## Referanser


## Kilder
* 
* NVE vannkraftdatabase
* Å Energi: Våre kraftverk
* NVE: Økt slukeevne i Høgefoss kraftverk
Sullom Voe

**Sullom Voe** er et sund mellom Nordlige  og Northmavine i den skotske øygruppen Shetland. En av Europas største oljeterminaler ligger her.

Sullom Voe ble brukt som militærbase under andre verdenskrig både av det norske og det britiske luftforsvaret. I forbindelse med byggingen av oljeterminalen ble flybasen oppgradert for å opprette Scatsta Airport.

Den første oljen ble oppdaget i Nordsjøen i 1969 og like etter ble det besluttet å bygge en oljeterminal som stod klar til drift i 1975 og var ferdig i 1982. Oljen kommer i rør fra oljefeltene Brent og Ninian. Det hentes også råolje fra to oljefelt via tankskip. 

Anleggets høydepunkt produksjonsmessig var på 1990-tallet, da gikk inntil 25% av den britiske olje- og gassproduksjonen via terminalen på Sullom Voe. De fleste av anleggets 500 ansatte er ansatt i BP. I 2008 ble 24% av aksjene i terminalen solgt til emiren av Abu Dhabi.

Det ble på 1970-tallet bygd opp et 100 MW stort gasskraftverk her – *Sullom Voe gasskraftverk*, med 4 like store turbiner. Her arbeider omtrent 20 ansatte.

## Eksterne lenker
* Sullom Voe Terminal (BP website)
* Sullom Voe Terminal (BP website, PDF file)
* Shetlopedia 
* Sullom Voe Oil Terminal  (Shetland Islands Council website) 
* Explosion at the terminal in May 1981 
* The Queen opens the terminal in 1981 with an audio clip of her speech
* Esso Bernicia incident in December 1978
Poitiers

**Poitiers** er en kommune i departementet Vienne i regionen Nouvelle-Aquitaine vest og sentralt i Frankrike. Poitiers er hovedstad i departementet Vienne og var det samme i den tidligere regionen Poitou-Charentes.

## Historie
Poitiers ble grunnlagt før romerriket av keltiske piktaver. Under slaget ved Poitiers 10. oktober 732 slo en frankisk arme under Karl Martell den fremrykkende arabiske armeen.

Under hundreårskrigen stod det et annet stort slag ved Poitiers, da en fransk hær ble slått av engelske styrker den 19. september 1356.

Karl VII av Frankrike grunnla byens universitet i 1432.

## Befolkningsutvikling
***Antall innbyggere i kommunen Poitiers***

## Referanser


## Eksterne lenker
* 
* Kommunedata INSEE
Trepunktsbåt

**Trepunktsbåt** er en båt der det bare er propellen og to små deler av båten som berører vannet. Den er designet for racing. Prinsippet ble utviklet på 1950-tallet med båten «Slo-Mo-Shun», som satte flere hastighetsrekorder. 

Fordelen med konstruksjonen er at en kan spre støttepunktene, slik at båten blir mere sidelengs veltesikker. Minuset er at en liten bølge i stor hastighet kan forvandle båten til et seil, slik at baugen løftes opp og farkosten slår baklengs salto.
EM i ishockey for menn 1927

**Ishockey-EM 1927** var det 12. europamesterskapet i ishockey for landslag. Turneringen ble for første gang arrangert i Østerrike og kampene ble spilt i hovedstaden Wien 24. til 29. januar. Seks nasjoner deltok og det ble spilt en enkeltserie der alle lagene møttes en gang. 

## Resultat

## Tabell

## Medaljer

## Kilder
* Resultater www.hockeyarchives.info
Sumburgh Head

**Sumburgh Head** ligger helt på sydspissen av den skotske øygruppen Shetland. 

På toppen av den 100 meter høye klippen ligger fyret Sumburgh Head Lighthouse. Fyret ble bygget av ingeniøren Robert Stevenson (1772-1850), arbeidet startet i 1819 og det stod ferdig i 1821. Etter at skipet Royal Victoria gikk ned i 1864 fikk fyret en tåkeklokke. Klokken henger nå i sognekirken i Dunrossness. I 1906 ble det bygget en tåkelur ved fyret, den var i drift frem til 1987 og ble restaurert i 2015. Fyret ble automatisert i 1991 og er vernet.

Under andre verdenskrig ble det anlagt en militære radarstasjon ved fyret. Den spilte en viktig rolle under krigen fordi Shetland var en viktig base for Royal Navy og Royal Air Force. Ved Scapa Flow var det en marinebase med mange fartøyer og om kvelden 8. april 1940 var ca. 60 Luftwaffe bombefly på vei fra Tyskland. De ble oppdaget fra radiostasjonen på 25 minutters avstand slik at man fikk forberedt seg og det lykkes ikke tyskerne å ødelegge marinebasen.

Det er også et fuglereservat på Sumburgh Head. Reservatet besøkes av mange mennesker fordi det er et av de mest tilgjengelige i Storbritannia.

Like ved Sumburgh Head ligger det arkeologiske funnet Jarlshof fra neolittisk tid og frem til middelalderske våningshus.

Shetlands hovedflyplass Sumburgh airport ligger heller ikke langt fra Sumburgh Head. Herfra går det fly til det skotske fastlandet, Orknøyene og til Bergen.
Fil:Sumburgh Head IMG 6200 (12641491473).jpg
Fil:Stormy Sumburgh IMG 0130 (15798302660).jpg
Fil:Sumburgh Head.jpg
Fil:Sumburgh Head 31 BG.jpg
Fil:Sumburgh Foghorn & Lighthouse (13942960452).jpg

Fil:Sumburgh Head 22 BG.jpg
Fil:Lunde822SHE23.jpg
Fil:Sumburgh Head 11 BG.jpg
Fil:Sumburgh Head 21 BG.jpg
Fil:Sumburgh Head 14 BG.jpg

## Referanser


## Eksterne lenker
*  Undiscovered Scotland — Sumburgh Head
Rygene kraftverk

**Rygene kraftverk** er et vannkraftverk i Nidelva i Grimstad kommune i Agder.

## Beliggenhet og produksjon
Nidelva er oppdemmet ved inntaket til kraftstasjonen, og elven utgjør her grensen mellom Grimstad og Arendal kommune, og kraftverket ligger på Grimstads side av elva. På motsatt side av elva ligger tettstedet Rygene.

Kraftverket utnytter et fall på 38 meter i Rygenefossen.

Det er installert en kaplanturbin med effekt på 55 MW og midlere årsproduksjon på 280 GWh.

Kraftverket er et rent elvekraftverk, og utnytter fallet fra demningen til havoverflaten. Vannet ledes i en 71 meter lang trykksjakt fra inntaket til turbinen og i en to kilometer lang avløpstunnel til Nidelva ved Helle. Fallrettighetene tilhørte firmaet Rygene - Smith & Thommesen, som stadig driver sin tremassefabrikk ved fossen. Firmaet godtgjøres blant annet med tilstrekkelig gratis kraft til fabrikkens behov.

Verket er det nederste av 15 verk i Arendalsvassdraget.

## Historikk
Produksjonen i dagens kraftverk i fjell startet i 1978. Den gamle kraftverksbygningen fra 1914 huser nå ølbryggeriet Nøgne Ø.

## Eierskap
Kraftverket eies av Å Energi, men er opprinnelig bygd av Aust-Agder kraftverk.

## Bildegalleri

Fil:Gamle Rygene.JPG|Den gamle stasjonen fra 1914
Fil:Rygenefossen.jpg|Rygenefossen 


## Referanser


## Kilder
* 
* NVE vannkraftdatabase
* Å Energi: Våre kraftverk

## Eksterne lenker
* Bilder fra Arendal Fossekompani ved Aust-Agder kulturhistoriske senter
Kevin Davies

**Kevin Davies** (født 26. mars 1977 i Sheffield, England) er en engelsk fotballtrener og tidligere fotballspiller, mest kjent for sin lange periode hos Bolton Wanderers FC i perioden 2003 til 2013. 

## Spillerkarriere
### Chesterfield
Davies var en viktig brikke av Chesterfield som nådde semifinalen i FA-cupen i 1996-97 sesongen, etter å ha scoret hat-trick mot sin nåværende klubb på Burnden Park, før de tapte i en kontroversiell kamp mot Middlesbrough. 

### Southampton
Han skiftet til Southampton i mai 1997, og i sin første sesong scoret han ni ligamål og imponerte mange. Han scoret et flott solo-mål mot Everton på Goodison Park og scoret også i 1-0 seieren mot Manchester United. 

### Blackburn
Blackburn signerte ham for £ 7,5 millioner i juli 1998, ti ganger så mye som Southampton hadde betalt for ham et år tidligere. Chesterfield fikk ikke mer penger fra hans overganger, siden de ikke hadde klart å forhandle frem en bedre avtale. Som en del av avtalen gikk James Beattie motsatt vei. Han scoret bare ett ligamål, og Blackburn rykket ned denne sesongen. 

### Retur til Southampton
Southampton re-signerte sin tidligere spiss i bytte mot Egil Østenstad i august 1999. Men han fikk bare to ligakamper, og ble utvist i ett tap mot Liverpool, etter at han kom inn som innbytter for Mark Hughes. Han kjempet for å komme seg på førstelaget gjennom de neste fire årene, men var ofte kun innbytter. 

### Bolton
Sommeren 2003 signerte han for Bolton, hvor han innfridde med en gang. Denne sesongenvar han i god form, scoret ti ganger og startet hver eneste seriekamp. Han avsluttet sesongen ved å vinne klubbens *Player of the Year Award* og scoret trøstemålet for laget i Liga Cup-finalen.

Den 31. januar 2009, ble Davies klubbens kaptein etter salg av Kevin Nolan til Newcastle United. I hans første kamp som kaptein scoret han to mål i Bolton's 3-2 seier over Tottenham. 
I den påfølgende kampen, hjemme mot West Ham scoret han sitt 50 mål for Bolton, og hans 10. for sesongen. 
Den 9. august 2009 sa Davies han ønsket å avslutte karrieren sin i Bolton. 

### Preston
Davies skrev under i juli en kontrakt med League One laget Preston, etter ti år i Bolton.

## Landslagskarriere
Davies var en av seks engelske spillere som har kostet over £7 millioner, og som samtidig aldri har representert England på seniornivå, helt frem til 2010. Da var Davies 33 år. De andre spillerne er Nigel Reo-Coker, Anton Ferdinand, Curtis Davies, Carl Cort og Dean Richards.

## Referanser


## Eksterne lenker
*
Hanefoss kraftverk

**Hanefoss kraftverk** er et vannkraftverk i Uldalsvassdraget ved Herefoss i Birkenes kommune i Agder.

## Produksjon
Det er installert to turbiner med total effekt på 22 MW og midlere årsproduksjon på 120 GWh. Vannet ledes i en 530 meter lang trykksjakt fra reguleringsmagasinet i Ulvdalsåna til turbinen. Totalt fall er 71 meter.

Også Eptevatna og Kolstrømfjorden brukes som reguleringsmagasiner.

## Eierskap
Kraftverket eies av Å Energi.

## Historikk
Produksjonen startet i 1961.

## Referanser


## Kilder
* 
* NVE vannkraftdatabase
* Å Energi: Våre kraftverk
Evenstad kraftverk

**Evenstad kraftverk** er et vannkraftverk i Nidelva i Froland kommune i Agder. Elven er oppdemmet ved inntaket til kraftstasjonen.

## Beliggenhet og produksjon
Aggregatet står i en demning over Nidelva og utnytter et fall på 17 meter. Kraftverket er et rent elvekraftverk.

Det er installert en kaplanturbin og tre francisturbiner med total effekt på 25 MW og midlere årsproduksjon på 123 GWh.

Verket er et av 15 verk i Arendalsvassdraget.

## Historikk
Evenstad kraftverk er det første som ble bygd i Arendalsvassdraget, og ble satt i drift i 1904, hovedsakelig med tanke på leveranse av kraft til forbruk i byen Arendal og omegn. Anlegget ble bygd av og drevet av A/S Barbu frem til 1916.
Det var her Birkeland og Eyde drev eksperimenter innen saltpeterproduksjon, før de store fabrikkene på Notodden og Rjukan ble bygd.

Produksjonen i nytt kraftverk startet i 1939 og stasjonen erstattet da tidligere bygde kraftverk på stedet. Kraftverket ble utvidet i 1955 med en tredje francisturbin, og i 1984 med en kaplanturbin. Kraftverket blir rehabilitert i 2017 / 2018.

## Eierskap
Kraftverket ble bygd av og var helt fram til ca. 1995 eid av Arendal kommunale elektrisitetsverk.

Kraftverket eies av Å Energi.

## Referanser


## Kilder
* 
* NVE vannkraftdatabase
* Å Energi: Våre kraftverk
* Energiteknikk - rehabilitering

## Eksterne lenker
* Bilder fra Arendal fossekompani ved Aust-Agder kulturhistoriske senter
Laerdal Medical

**Laerdal Medical AS** er en internasjonal leverandør innen opplærings- og behandlingsutstyr for livreddende førstehjelp. Laerdal Medical som ble stiftet i 1940 som et lite forlag, Åsmund Lærdals forlag, er i dag et verdensomspennende selskap med hovedkontor i Stavanger, 1&nbsp;750 ansatte (2021) og av disse arbeider ca. 450 i Stavanger.  Selskapet hadde 4,5 milliarder i omsetning i 2021.  Laerdal Medical er kjent for å ha lansert Resusci Anne førstehjelpssimulator («Annedukken»).  Denne er fortsatt i sortimentet men betydelig videreutviklet siden første lansering i 1960.

Selskapet ble tildelt Norsk Forms Hederspris i 2011.

## Referanser


## Eksterne lenker
* 
*
Blue1

**Blue1** **Oy** var et finsk flyselskap som var 100% eid av CityJet. Blue1 drev, på vegne av CityJet, flyruter innenriks i Finland og til skandinaviske og europeiske destinasjoner. Blue1 var tidligere eid av SAS Group, og var også medlem av alliansen Star Alliance helt til Blue1 ble solgt til CityJet i oktober 2015.

Blue1 opererte også flygninger i Norge, med rute fra Oslo lufthavn, Gardermoen til Helsingfors-Vanda lufthavn.

## Historie
Blue1 ble etablert i 1987 under navnet Air Botnia og var da et deleid datterselskap av SAS. Året etter, i 1988, startet selskapet sine flyvninger. Fra 1998 har SAS eid 100% av datterselskapet. I mars 1999 ble forretningsidéen endret og Blue1 la om fra å være et finsk innenriks flyselskap, til å bli et regionalt flyselskap med ruter til SAS-navene i Stockholm, København og Oslo. Selskapet ble IATA-medlem i 2000. I neste fase startet selskapet flyvninger mellom Helsingfors og større byer i Europa. Ruten til Brussel, som var den første av disse, startet i 2002. I oktober 2015 bestemte SAS seg for å selge Blue1, og flyselskapet ble da solgt til CityJet, som skulle fortsette å operere Blue1 i vanlig trafikk. I 2015 hadde ikke Blue1 noe flyvninger ettersom de hadde solgt sine Boeing 717-fly og ventet på fly i lang tid. De har også lagt ned sin egen hjemmeside for øyeblikket.
Navnet Blue1 ble tatt i bruk fra 1. januar 2004. Selskapet var Finlands nest største flyselskap etter Finnair.

## Flåte
Per 2016 har Blue1 ingen fly, ettersom selskapets Boeing 717-fly har blitt solgt og de har dermed ikke blitt erstattet med nye fly ennå.
## Destinasjoner
Blue1 opererer flygninger innenriks i Finland, samt til enkelte destinasjoner på det europeiske kontinentet.

***Storbritannia**
**Edinburgh (Edinburgh internasjonale lufthavn) 
***Italia**
**Bologna (Bologna internasjonale lufthavn) 
***Hellas**
**Athen (Eleftherios Venizelosin internasjonale lufthavn) 
***Kroatia**
**Dubrovnik  (Dubrovniki internasjonale lufthavn) 
**Pula(Pula internasjonale lufthavn) 
**Split (Split internasjonale lufthavn)
***Finland**
**Kittilä (Kittilä lufthavn) 
**Kuopio (Kuopio lufthavn)
**Kuusamo (Kuusamo lufthavn) 
**Uleåborg (Uleåborg lufthavn)
**Vasa (Vasa lufthavn)
***Norge**
**Oslo (Oslo lufthavn)
***Frankrike**
**Nice (Côte d'Azur internasjonale lufthavn) 
**Marseille (Provence lufthavn) 
***Sverige**
**Stockholm (Arlanda lufthavn)
***Danmark**
**København (Kastrup lufthavn)
***Finland innenriks**
**Helsingfors 
**Karleby-Jakobstad 
**Björneborg 
**Uleåborg 
**Tammerfors 
**Åbo 
**Vasa 
***Norden**
**Kalmar
***Finland**
**Helsingfors 
**Villmanstrand
**Uleåborg 
**Tammerfors 
**Åbo
**Vasa

## Eksterne lenker
*
Seyðisfjörður

**Seyðisfjörður** er et tettsted med 800 innbyggere beliggende i regionen Austurland på Øst-Island. Området ble befolket i 1848 av norske fiskere og disse fiskerne bygde mange av de eksisterende bygningene. Seyðisfjörður ble brukt som base for britiske og amerikanske militære styrker under andre verdenskrig.

Det er det østligste stedet på den islandske ringveien (Hringvegur).

Fra Seyðisfjörður har en ukentlig fergeavgang til Tórshavn på Færøyene og Hirtshals i Danmark.

## Eksterne lenker
*
Mischa Barton

**Mischa Barton** (født 1986) er en britisk skuespiller og tidligere modell. Hun er kjent for sin rolle som Marissa Cooper i TV-serien *[[The O.C.]]*.

## Biografi
Barton ble født i Hammersmith i London. Hun har engelsk far, Paul Marsden Barton, og irsk mor, Nuala Quinn. Barton flyttet til New York City i en alder av fire år, og gitt amerikansk statsborgerskap i Los Angeles den 3. februar 2006. Hun har fortsatt status som britisk statsborger. Hun har sterke bånd til England, da hennes eldre søster, Zoe Barton, jobber som advokat i London. Hennes yngre søster, Hania Barton, studerer for øyeblikket i Los Angeles. Barton gikk ut av «Professional Children's School» i Manhattan i 2004, og tok undervisning på «Royal Academy of Dramatic Art» høsten 2006. I slutten av desember 2007 ble hun arrestert av politiet i Hollywood etter at hun ble stanset for fyllekjøring og besittelse av narkotika. Hun ble løslatt mot en kausjon på om lag 55&nbsp;000 kroner.

Mischa Barton hadde også en liten rolle i filmen *[[Den sjette sansen]]* som den lille jenta som hadde vært syk i to år før hun døde av at moren hennes holdt henne syk.

I dramaserien *[[The Beautiful Life]]* spilte Barton rollen som Sonja Stone.

## Referanser


## Eksterne lenker
* 
* 
*
Rachel Bilson

**Rachel Sarah Bilson** (født 1981) er en amerikansk skuespiller. Hun er kjent for sin rolle som Summer Roberts i TV-serien *[[The O.C.]]*

## Biografi
Rachel Sarah Bilson ble født i Los Angeles i California i USA. Her vokste hun opp med moren, faren og sine eldre brødre. Da Rachel Bilson var rundt syv år gammel ble hun oppmuntret av sine foreldre (som er forfatter, produsent og regissør) til å gå på auditions. Dette førte til at hun fikk sin første filmrolle i *The Wring Guys*. Siden da har hun opptrådt og vært med i en rekke talent-konkurranser og skoleskuespill. 

Da Rachel begynte på Notre Dame High School (her gikk også blant annet Kirsten Dunst og Michelle Trachtenberg), involverte hun seg sterkt i dramaklubben, og i løpet av hennes siste skoleår bestemte hun seg for å fortsette med skuespill. Det var hennes store drøm å bli skuespillerinne. Etter at hun hadde tatt eksamen, fikk hun med én gang en agent og dro på en rekke auditions. Flere år senere fikk hun sin første gjesterolle i *[[8 Simple Rules For Dating My Teenage Daughter]]* og senere en i *[[Buffy The Vampire Slayer]]*. Etter dette ble Bilson spurt om hun ville gå på audition for den amerikanske tv-serien *[[The O.C]]*. Hun var den aller første som prøvde seg som Summer Roberts, og ble kalt tilbake fire ganger før hun fikk rollen. The O.C. var spådd en lysende suksess allerede før serien hadde premiere og da den endelig kom, i 2003, ble spådommen bekreftet. Bilson har siden den gang ofte blitt omtalt i media og har prydet forsiden av store moteblader som Zink, Stuff, ComsoGirl og YM. Hun var sammen med The O.C.-kollega Adam Brody i tre år. Forholdet tok slutt i desember 2006.

## Filmografi

## Eksterne lenker
* 
*
Dyrøya

**Dyrøya** kan vise til:

*Dyrøya (Troms) – ei øy i Dyrøy kommune i Troms
*Dyrøya (Øksnes) – ei øy i Øksnes kommune i Nordland
*Dyrøya (Lurøy) – ei øy i Lurøy kommune i Nordland
*Dyrøya (Smøla) – ei øy i Smøla kommune i Møre og Romsdal
*Dyrøya (Skodje) – ei øy i Skodje kommune i Møre og Romsdal
*Dyrøya (Masfjorden) – ei øy i Masfjorden kommune i Hordaland
*Dyrøya (Radøy) – ei øy i Radøy kommune i Hordaland
*Dyrøya (Bømlo) – ei øy i Bømlo kommune i Hordaland
*Dyrøya (Eigersund) – ei øy i Eigersund kommune i Rogaland
*Norddyrøya – ei øy i Frøya kommune i Sør-Trøndelag
*Sørdyrøya – ei øy i Frøya kommune i Sør-Trøndelag
Holger og Hagbart

***Holger og Hagbart*** var en humoristisk tegneserie skapt av Arne Bye. Tegneserien er blant annet trykt i tegneserieheftene Pondus, Slagg og Supernova. I tillegg er det gitt ut egne *Holger og Hagbart*-album av Pokus forlag, Kelpie forlag og Laksevåg forlag.

Tegneserien ble nedlagt i 2005, etter at Bye hadde laget 500 striper.

## Hovedpersonene i serien
*Holger Hoggstabbmoen – pizzabud, gitarist og Hagbarts bestekamerat
*Hagbart Lombardo-Larsen – nikotinslave og Holgers bestekamerat
*Stine Lurvedalen – Hagbarts kjæreste
*Fartein Lombardo-Larsen – Hagbarts nevø
*Børre – eieren av Holger og Hagbarts stampub
*Arvid Moseng – borettslagsformann som til stadighet plages av Holger og Hagbart

## Egne utgivelser
*2003 &ndash; *Holger og Hagbart: Helt i 100* (Pokus forlag, )
*2004 &ndash; *Holger og Hagbart: Vennerabatt* (Pokus forlag, )
*2005 &ndash; *Holger og Hagbart: The Rock 'n' Roll Album* (Kelpie forlag, ISBN 82-92763-03-1)
*2006 &ndash; *Holger og Hagbart: Temmelig Vemmelig* (Laksevåg forlag, ISBN 82-996530-3-7)

## Andre utgivelser med ''Holger og Hagbart''
*Smult nr. 10/2002
*Pondus nr. 6-8/2003
*Supernova nr. 1-2
*Slagg nr. 1-3
*FLEIP nr. 1-8

## Eksterne lenker
* Holger og Hagbarts offisielle nettside
* Holger og Hagbart-striper hos nettserier.no
Liste over kulturprisvinnere i Lurøy

Dette er en liste over kulturprisvinnere i Lurøy kommune. Sortert kronologisk.

*2005:   	Lovund Kvinne- og Familielag  	Allmennyttige formål i lokalsamfunnet 

*2004: 	Ragnar Selnes, Stokkvågen       	Grønsvik Hærkystfort 

*2003:  	Eilif  Iversen,  Sleneset     	Musikk, sang, dirigent m.m.

*2002: 	Tonnesrevyen,  Tonnes/Konsvik 	Teater/revy

*2001: 	Hilmar Isaksen,  Sleneset   	Båtbyggertradisjon

*2000: 	Arnljot Søfteland, Tonnes 	Instruktør, aktivitør korps

*1999: 	Eva Hiller     	Teatervirksomhet/korpsdirigent

*1998: 	Christoffer Eva   	Musikkledelse/konserter m.m.

*1997: 	Vigner Olaisen, Lovund 	Motorsamling, Lovund

*1996: 	Harry Danielsen, Sleneset  	Sleneset, Øya og Folket  (bygdebok)

*1995: 	Odd Bjarne Martinsen, Bratland  	Aldersund Stadion  (idrettsbane/-hus)

*1994: 	Birger Johannesen, Onøy  	Kystmuseum, Lurøy

*1993: 	Hermann Olvik, Konsvikosen 	Dirigent sangkor

*1992: 	Åslaug Finseth, Stokkvågen  	Dirigent kor/søndagsskole m.m.

*1991: 	Torgrim Olaisen, Lovund  	Dirigent korps m.m.

*1990: 	Turid Staulvik, Onøy 	Dirigent korps

*1989: 	Minda Martinsen, Bratland  	Kristelig barnearbeid m.m.

*1988: 	Rangvald Hansteen, Onøy 	Teatervirksomhet m.m., ungdomslaget

*1987: 	Karla Grønbeck, Aldra    	Kristelig arbeid generelt

*1986: 	Rune Bang, Konsvikosen   	Lurøyboka/lokalhistorie

*1985: 	Kåre Roland, Onøy  	Lokalhistorie

*1983: 	Sigfred Karlsen, Konsvikosen   	Oppbygging av museumssamling

*1978: 	Margot Rise, Onøy   	Generelt kulturarbeid i kretsen

Av de 23 prisvinnerne har de blitt tildelt priser for fordelt på emner: 
* Lokalhistorie/Museum 8
* Sang/musikk 8
* Revy/teater 	
* Kristelig arbeid 2
* Allmenn  innsats 4

## Referanser
Lurøy folkebibliotek
Jakovlev Jak-41

**[[Jakovlev]] Jak-41** (NATO-kallenavn **Freestyle**) var et sovjetisk utviklingsprosjekt for et supersonisk VTOL jagerfly. Flyet nådde aldri produksjonsstatus, og prosjektet ble kansellert i august 1991 på grunn av mangel på finansiering.

Jak-141 er det samme som Jak-41. Det ekstra 1-tallet står for at det er et testfly/prototype.

## Lignende fly
Andre type fly med VTOL-teknologi er blant annet Jak-38 og Hawker Siddeley Harrier. Det som imidlertid gjør Yak-41 spesielt er at det er supersonisk i tillegg til å ha VTOL. Et sånt fly har fremdeles ikke kommet i masseproduksjon på verdensbasis enda, men F-35B vil ha det.
Melchor Múzquiz

**Melchor Múzquiz** (født 5. januar 1790, død 14. desember 1844) var en meksikansk soldat og politiker. Han var president i Mexico i en kort periode fra den 14. august til den 26. desember 1832.

## Referanser
Anatolij Tsjubajs

**Anatolij Tsjubajs** (russisk: *Анато́лий Бори́сович Чуба́йс*, født 16. juni 1955) er en russisk politiker som er best kjent for sin rolle i privatiseringen av russisk industri.  

Fra desember 2020 var han spesialutsendning fra Russlands president for relasjoner med internasjonale organisasjoner. 

23. mars 2022 forlot han sin stilling i protest mot Russlands invasjon av Ukraina, og forlot Russland. 

## Referanser


## Eksterne lenker
* 
* 
*
Jørundland kraftverk

**Jørundland kraftverk** er et vannkraftverk i Åmli kommune i Agder.

Kraftverket utnytter et fall i elva Gjøv på 282 meter, fra reguleringsmagasinet Nesvatn i Fyresdal kommune.

Magasinet reguleres mellom 510 og 493 moh. Det hentes også inn vann fra en rekke bekkeinntak. Magasinkapasiteten er på 257 millioner m³. Total tunnellengde fra inntak i Nesvatn til kraftstasjonen er på 12 kilometer.

Det er installert en francisturbin med effekt på 55 MW, og midlere årsproduksjon er på 190 GWh.

Kraftverket er en del av Arendalsvassdraget, og eies av Å Energi. Produksjonen startet i 1970.

## Referanser


## Kilder
* 
* NVE vannkraftdatabase
* Å Energi: Våre kraftverk
Dyrøya (Troms)

**Dyrøya** er ei øy i Dyrøy kommune i Troms. Øya ligger mellom Senja og fastlandet, sørvest for Brøstadbotn, kommunesenteret i Dyrøy. Den har et areal på .

Dyrøya er knyttet til fastlandet med Dyrøybrua. Brua ble åpnet i 1994. På Holm på Dyrøya ligger Dyrøy kirke fra 1880.

Det største vatnet på Dyrøya er Kalvøyvatnet (ofte kalt Kalvøya), som ligger på 187 meters høyde over havet, midt mellom Bergsheia og Mossheia. Den enkleste oppgangen til vatnet er fra Forså ca. 1&nbsp;km sørvest for Dyrøy kirke.

## Befolkning
Dyrøya hadde 176 innbyggere i 2015, fordelt på tre grunnkretser:
* Dyrøyhamn 62
* Merkesnes 72
* Espejord 42
Dyrøyhamn omfatter den sørlige delen av øya; Merkesnes og Espejord den nordlige. Den største bygda, Langhamn, ligger i Merkesnes grunnkrets. Folketallet på øya går gradvis nedover.

## Hagenes
Under andre verdenskrig ble Dyrøya brukt som kanonstilling av tyskerne for å ha oversikt over Tranøyfjorden. Det er ca. 8 bunkere på Hagenes og fire kanonstillinger. Bunkerne og kanonstillingene ble bygget av russiske krigsfanger. Under bygningsarbeidet ble en russer ved navn Alexej skutt, da han forsøkte å rømme. Dette er det eneste dokumenterte drapet på Hagenes under andre verdenskrig.

## Referanser


## Eksterne lenker
* Kulturnett Troms: Dyrøya
Jakovlev

**Jakovlev** (ru: Яковлев) er en russisk (tidligere sovjetisk) flyprodusent, grunnlagt i 1934 av flykonstruktør Alexandr Sergejevitsj Jakovlev. 

## Fly produsert av Jakovlev
* AIR-1
* AIR-2
* AIR-3
* AIR-4
* AIR-5
* AIR-6
* AIR-9 – 1934 ( *sportsfly, [[prototype]]* )
* AIR-17
* UT-1 (AIR-14) (1936 – treningsfly)
* UT-2 (AIR-10, Ja-20) (1935 – treningsfly)
* Jak-1 (1940 – jagerfly)
* Jak-2 (1940 – bombefly)
* Jak-3 (1943 – jagerfly, forbedret versjon av Jak-1)
* Jak-4 (1940 – bombefly, forbedret versjon av Jak-2)
* Jak-5 (1941 – jagerfly, prototype, forbedret versjon av Jak-1)
* Jak-6 (1942 – transportfly)
* Jak-7 (1942 – treningsfly og jagerfly, forbedret versjon av Jak-1)
* Jak-8 (1944 – transportfly, forbedret versjon av Jak-6)
* Jak-9 – 1942 ( *jagerfly, videreutvikling av Jak-7* )
* Jak-10
* Jak-11 'Moose' (1948 – treningsfly)
* Jak-12 'Creek'
* Jak-13 (forbedret versjon av Jak-10, prototype)
* Jak-15 'Feather' (1946 – jetdrevet jagerfly)
* Jak-17 'Feather' (1947 – jagerfly)
* Jak-18 'Max' (treningsfly)
* Jak-19
* Jak-23 'Flora' (jagerfly)
* Jak-24 'Horse' (transporthelikopter)
* Jak-25 (1947 jagerfly prototype)
* Jak-25 'Flashlight' (avskjæringsfly)
* Jak-25RV 'Mandrake' (rekognoseringsfly)
* Jak-26 (taktisk bombefly)
* Jak-27 'Mangrove' (rekognoseringsfly)
* Jak-28 'Brewer' (multi-rolle bombefly)
* Jak-28P 'Firebar' (avskjæringsfly)
* Jak-28U 'Maestro' (treningsfly)
* Jak-30 (1948 avskjæringsfly prototype)
* Jak-30 (treningsfly)
* Jak-32 (treningsfly)
* Jak-36 'Freehand' (VTOL)
* Jak-38 'Forger (V/STOL jagerfly)
* Jak-40 'Codling' (passasjerfly)
* Jak-41 'Freestyle' (produksjonsmodell av Jak-141)
* Jak-42 'Clobber' (passasjerfly)
* Jak-43 (oppgradert Jak-41)
* Jak-44 (patruljefly)
* Jak-46
* Jak-50 (1949 – jagerfly prototype)
* Jak-50 (aerobatikkfly)
* Jak-52 (aerobatikkfly, militært treningsfly)
* Jak-53
* Jak-54 (sport)
* Jak-55 (1982 – aerobatikkfly)
* Jak-56
* Jak-112
* Jak-130 (treningsfly)
* Jakovlev Jak-141 (testfly)
* ''Pchela'' (*bie*) (ubemannet rekognoseringsfly)
Brøstadbotn

**Brøstadbotn** er et tettbebygd sted og administrasjonssenteret i Dyrøy kommune i Troms. Stedet ligger ved Dyrøysundet, ca. 20 km sørvest for Sørreisa. Selv om Brøstadbotn har mer enn 500 innbyggere, er bebyggelsen for spredt til at bygda kommer inn under Statistisk sentralbyrås definisjon av tettsteder. I motsetning til resten av kommunen, hvor det er sterk nedgang, har folketallet holdt seg relativt stabilt i Brøstadbotn.

## Lokalsamfunnet
I Brøstadbotn ligger Brøstad kirke fra 1937, Elvetun skole og Dyrøyhallen.

Stedet er mest kjent for hjørnesteinsbedriften Demas, men har også Brøstad bil, et bilverksted, bensinstasjon, treningsstudio og dagligvareforretningen Coop Prix, café,  butikken Lava og blomsterbutikken Blomst AS.

Etter Dyrøy kommune er Demas as den største arbeidsgiveren i kommunen. Bedriften produserer og leverer elektrotavler, automasjon, prosesstyring og ingeniørtjenester. I 2007 mottok bedriften SpareBank 1 Nord-Norges næringspris.

Brøstadbotn Idrettslag er særlig kjent for sitt topplag i volleyball for menn. Idrettslaget spilte fem cupfinaler og ble norgesmestre i 1991 mot Randaberg VBK, 1993 mot KFUM Oslo og 2001 mot Kristiansund VBK. Det endte med tap i 1987 mot Ulriken og 1994 mot Randaberg VBK. Laget spilte i eliteserien fram til 2002, da elitelisensen ble gitt til BK Tromsø. Hele spillerstallen ble da overtatt av BK Tromsø. Spillerne har alltid bodd og trent i Tromsø. Av dominerende spillere fra Brøstadbotn som ble norgesmestre en eller flere ganger kan følgende nevnes, Eirik Kastnes (3), Rune Torsteinsen (3), Svein Arild Jakobsen (2), Edgar Broks (2), Alf Kristoffersen (2) og Trond Hagensen (1). Idrettslaget har også avdeling for fotball.

## Kommunikasjon
Østover har Brøstadbotn veiforbindelse til Sørreisa, og videre til Finnsnes/Bardufoss, enten via Espenes (Fv 211) eller via Skøelvdalen (Fylkesvei 84). Sørover går Fylkesvei 84 mot Sjøvegan, mens Fv 211 fortsetter langs Dyrøysundet til Kastneshamn og Faksfjorden. Fylkesvei 84, som passerer ved Evertmoen, like sørøst for selve Brøstadbotn, er knyttet til sentrum gjemmom 3,6 km lange fylkesvei 852. Fra Finnlandsneset nordvest for Brøstadbotn er det også bruforbindelse (Fv 212) til Dyrøya.

Bygda har hurtigbåtforbindelse til Harstad og Tromsø.

## Brøstad grunnkrets
**Brøstad grunnkrets** omfatter den nordligste delen av Dyrøysundets fastlandsside, det vil si selve Brøstadbotn, inkludert Finnland, Bergan, Elvevoll og Finnfjellet. Grunnkretsen dekker et areal på 20,51 km².

Brøstad grenser i nord og nordøst til Moen, i sørøst til Bjørkebakk, og i sørvest til Hundstrand. Over sundet, på Dyrøya, ligger Espejord.

Innbyggertall (SSB):

## Referanser
TAF

**TAF** har flere betydninger:

* *Tekniske og allmenne fag*, et alternativt utdanningsløp i videregående opplæring, nå Yrkes- og studiekompetanse (YSK)
* Terminal Aerodrome Forecast, et værvarsel som gjelder for noen få timer
Steinar A. Joakimsen

**Steinar Arne Joakimsen** (født 1948) er en norsk tidligere politiker (Ap). Han var ordfører i Lurøy kommune i perioden 1988–2007. Han var styremedlem i Rødøy-Lurøy Kraftverk AS 2006–2007.

## Referanser
Helge Irgens Høeg

**Helge Irgens Høeg** (født 23. oktober 1945) er en norsk botaniker, vegetasjonshistoriker, pollenanalytiker og statsstipendiat. Hans hovedarbeidsfelt er vegetasjonshistorie, klimahistorie og bosetnings- og jordbrukshistorie.

Han vokste opp på Grøtting gård i Tjølling (nå Larvik) og har hovedfag i systematisk botanikk fra Universitetet i Oslo (UiO) i 1972. Han ble deretter engasjert som NAVF-stipendiat og prosjektsansatt med analyser av pollen og har bidratt til en *pollen-arkeologisk datering* av Borrehaugene til tidlig 600-tallet og av Halvdanshaugen til ca. 860, i tråd med Snorres påstander. Teknikken baserer seg på artsbestemmelse av pollenkorn i tekstiler og jordlag i utgravninger, og å avpasse artsfunnene med det man ellers vet om artenes innvandringshistorie, blant annet fra alderssnitt av torvmyrer. Høeg har også bidratt til å datere granas spredning.

Høeg studerte innholdet av pollen i luft fra 1975, startet pollenvarsel for allergikere i 1977 og skrev varsler fram til 1983. Fra 1990 begynte han å arbeide med å artsbestemme ved og trekull fra arkeologiske undersøkelser. Han har tidligere blant annet vært skolehavelærer på Lilleaker og Bestum. 

Høeg ble utnevnt til statsstipendiat i 1992. Han har utgitt om lag 70 vitenskapelig publikasjoner innen sitt felt.

## Referanser
Reppa kraftverk (Nordland)

**Reppa kraftverk** er et vannkraftverk i  Reppavassdraget i Rødøy kommune i Nordland fylke. 

Kraftverket  utnytter et fall på  560 meter fra  Reppavatnet til havnivå ved Tjongsfjorden. Reppavatnet reguleres mellom 590 og 553 moh. Det overføres også vann fra Memorvannet som reguleres mellom 641 og 610,5 moh.

Magasinene ligger ved kanten av Svartisen og avsmeltingen fra breen er viktig for kraftverkets produksjon.

Verket startet produksjonen i 1956 og det ble modifisert i 1986.

Installert effekt er 9,1 MW på en peltonturbin og midlere årsproduksjon er på 74 GWh.

Kraftverket er eid av Rødøy-Lurøy Kraftverk AS.

## Referanser


## Kilder
* 
* NVE vannkraftdatabase
* Salten kraftsamband
* Rødøy-Lurøy Kraftverk AS
Pehr Henrik Ling

**Pehr Henrik Ling** (født 15. november 1776 i Småland, død 3. mai 1839) var en svensk gymnastikkpedagog og dikter. Han ble innvalgt i Svenska Akademien i 1835 på stol 18 etter Anders Fredrik Skjöldebrand og inntrådte 27. juni samme år. 

Pehr Henrik Ling grunnla og var leder for Gymnastiska centralinstitutet, i dag Gymnastik- och idrottshögskolan, GIH.  Ling omtales også som *den svenske gymnastikkens far*. 

## Referanser

## Eksterne lenker
*
Årøya (Lyngen)

**Årøya** (kvensk: *Saari*, nordsamisk: *Vuorri*) er ei øy i Lyngen kommune i Troms. Øya ligger i fjorden Lyngen, nord for Årøybukt.

I tidligere århundrer var Årøya handelssted og lensmannssted. På 1950-tallet kjøpte Forsvaret øya, og sivil ferdsel var forbudt på øya fram til 1. juli 2006. http://www.aaroybukt.no/files/Produktark_til_trykk_liten.pdf I dag er øya avmilitarisert og overtatt av Lyngen kommune, og det meste av øya (unntatt den nordligste delen) er vernet som landskapsvernområde. I verneområdet er det forbudt å gå i land mellom 1. mai og 15. juli.

## Eksterne lenker
* Bent Svinnungs padleside om Årøya/Årøyholmen
* 
* Verneforskrift for Årøya landskapsvernområde med dyrelivsfredning
* Kvensk parallellnavn på Årøya
Fredrik Stoor

**Fredrik Olof Esaias Stoor Siekkinen** (født 28. februar 1984) er en svensk tidligere fotballspiller.

## Klubbfotball
### Tidlig karriere
Fredrik Stoor vokste opp i Trångsund sør for Stockholm. Som 8-åring begynte han i Kärrtorp BK. Siden ble det spill i Skogås/Trångsunds FF. 1996 gikk han til Hammarby IF. Han er et talent og spilte på Hammarbys A-lag fra 2002. Stoors debut på Hammarbys A-lag var den 1. mai 2003 mot Ytterhogdals IK i den svenske cupen. 

### Rosenborg
I november 2006 signerte han for Rosenborg. Han er høyreback, men kan også spille midtstopper. Han debuterte for Rosenborg på Gran Canaria i en treningskamp mot Rapid Buceresti. Gode prestasjoner for Rosenborg og Sverige førte til interesse fra utenlandske klubber. I hans siste kamp for Rosenborg, skåret han sitt første og eneste mål for klubben.

### Fulham og utlån til Derby
Den 30. juli 2008 ble det klart at Stoor hadde signert for den engelske toppklubben Fulham FC, der han bl.a ble lagkamerat med norske Brede Hangeland. Hans første kamp for klubben kom 2. august i en uavgjort 1-1 treningskamp mot Birmingham. Tilsammen spilte Stoor fire Premier League-kamper for Fulham.

Stoor ble utlånt fra Fulham til Derby County i Championship i september 2009. Tilsammen spilte Stoor elleve seriekamper for Derby.

### Vålerenga
Stoor signerte en treårskontrakt med Vålerenga i januar 2011.

### Lillestrøm
31. mars 2012 ble det klart at Stoor kom på lån fra Vålerenga til Lillestrøm ut sesongen 2012. Han signerte 7. januar 2013 en ettårskontrakt med Lillestrøm, etter at Vålerenga hadde terminert sin avtale.

### Viborg og Brommapojkarna
I januar 2014 signerte han for den danske klubben Viborg FF.

I februar 2015 vendte han tilbake til Sverige og signerte for IF Brommapojkarna. Han forlot klubben igjen etter 2015-sesongen.

I februar 2017 bekreftet Stoor at han hadde lagt opp som fotballspiller.

## Landslagsspill
I januar 2008 fikk han i en treningskamp mot Costa Rica sin debut på det svenske landslaget og fikk i ettertid meget god kritikk. Den 13. mai 2008 ble han tatt ut til den  EM-troppen. 

## Referanser


## Eksterne lenker
* 
*  yahoo-Eurosport profile
Årøy

**Årøy** eller **Årøya** kan vise til:

*Årøya (Alta) – ei øy i Alta kommune i Finnmark
*Årøya (Kvænangen) – ei øy i Kvænangen kommune i Troms
*Årøya (Lyngen) – ei øy i Lyngen kommune i Troms
*Nordre Årøy – ei øy i Færder kommune i Vestfold
*Søndre Årøy – ei øy i Færder kommune i Vestfold

*Årøy kraftverk – et kraftverk i Sogndal kommune i Sogn og Fjordane
*Årø – et sted i Molde kommune i Møre og Romsdal
*Tor Hogne Aarøy – en fotballspiller (Aalesund FK)
*Marius Årøy – en fotballspiller (Sogndal)
Tallkrogen

**Tallkrogen** er en bydel i Söderort i Stockholm kommune. Den ligger i bydelsområdet Farsta og grenser til bydelene Gamla Enskede, Gubbängen og Svedmyra. 

Bydelen ble opprettet i 1934. Den første byplanen ble laget i 1933. Det var meget original i den forstand at gatene ble utformet som løpebaner rundt et idrettsstadion. Denne delen kalles for Olympiaområdet, og har gatenavn som er hentet fra olympiske leker. I tillegg har tre idrettspionerer fått gater oppkalt etter seg:

* Pehr Henrik Ling, den svenske gymnastikkens far
* Victor Balck, den svenske idrettens far
* Erik Lemming, den første svenske OL-vinneren

Den overveiende delen av bebyggelsen består av småhus. Olympiaområdet ble bygd i perioden 1933&ndash;1934, de fleste med bare to rom. Det finnes omtrent 10 forskjellige hustyper, samtlige tegnet av arkitekten Edvin Engström. 

Bydelens sentrum ligger omkring Tallkrogsplan. Selve sentrum ble innviet i 1943. Lenge fantes det mange spesialbutikker her, som tobakkshandler, melkebutikk, fiskehandler, grønnsakshandel, skomaker m.m.

I dag er de fleste småbutikker borte, det finnes nå en ICA-butikk samt Tallkrogen tunnelbanestasjon.
Rødøy-Lurøy Kraftverk

**Rødøy-Lurøy Kraftverk AS**  er et elverk og kraftprodusent.  Rødøy-Lurøy Kraftverk AS  sitt forsyningsområde er kommunene Rødøy, Lurøy og Træna. Selskapet har et omfattende linjenett fra Melfjordbotn i øst til Træna i vest. Verket har 23 ansatte. 

Firmaet drifter Reppa kraftverk og eies av Salten kraftsamband og Lurøy, Træna og Rødøy kommune. Private eiere har en minoritetspost på 12,5%.

## Referanser


## Kilder
*Rødøy-Lurøy Kraftverk AS
Grådig algoritme

En **grådig algoritme** er en algoritme som hele tiden velger det som ser best ut i øyeblikket. For eksempel kan problemet med å gi tilbake vekslepenger løses med en grådig algoritme. For å gi tilbake færrest mulig mynter, er det best å hele tiden gi tilbake mynter med størst mulig verdi. 46 kr = 20 kr + 20 kr + 5 kr + 1 kr = 4 mynter.

Kjennetegnet for en grådig algoritme, er at det ikke går an å endre valgene som allerede er gjort. I eksemplet med vekslepenger, betyr det at algoritmen må velge å gi ut 20 kr, uten å vite om det finnes en god måte å gi ut de resterende 26 kr på. 

Grådige algoritmer er som regel raske, men de gir ikke alltid riktig svar. Anta det finnes en mynt med verdien 16 kr. Da vil det være optimalt å gi tilbake 20 kr + 16 kr + 10 kr = 3 mynter. Dermed er det i mange tilfeller nødvendig å bruke dynamisk programmering for å kunne prøve ut flere forskjellige valg parallelt. 
Andre eksempler hvor grådige algoritmer er nyttige, er i en vektet graf å bruke Prims algoritme for å finne minste spenntre og Dijkstras algoritme for å finne korteste vei.

Ofte er det også nok å finne en god løsning, som ikke trenger å være optimal. Grådige algoritmer kan da ofte gi tilnærmingsløsninger på relativt kort tid.
Hudsonbukta

**Hudsonbukta** (engelsk: *Hudson Bay*, fransk: *Baie d'Hudson*) er en stor bukt i nordøstre Canada. Bukta ble oppdaget av Henry Hudson i 1610. Helt i sør er det en mindre bukt, Jamesbukta, som går sørover inn i delstatene Ontario og Quebec.

Hudsonbukta grenser til det kanadiske territoriet Nunavut og provinsene Manitoba, Ontario og Québec. Hudsonbukta henger sammen med Atlanterhavet gjennom Hudsonstredet og med Nordishavet gjennom Foxekanalen og Nordvestpassasjen.

Arealet til bukta er på km². Lengden fra nord til sør er 1500&nbsp;km og bredden er på 830&nbsp;km. Hudsonbukta er forholdsvis grunn. Gjennomsnittsdybden er 100 meter og på det dypeste er den 270 meter.

## Se også
*Hudson's Bay Company

## Referanser


## Eksterne lenker
*
New Wave of American Heavy Metal

**New Wave of American Heavy Metal** (**NWOAHM**) (direkte oversatt, «den nye bølgen med amerikansk heavy metal») er et begrep som av mange brukes hovedsakelig om krysningen av hardcore punk med thrash, death og heavy metal på slutten av 80-tallet og til midten av 90-tallet. NWOAHM regnes ikke som en sjanger, men en bølge av nye band kastet seg på de nye stilartene.

Den ene sjangeren de skapte var metalcore og det første kjente bandet var Breakdown fra New York. Andre metalcore-band fra da bølgen startet er bl.a. Integrity, Maximum Penalty, Leeway, Biohazard, Madball, Judge og Raw Deal.

Groove metal ble også utviklet i denne perioden. Bandet Exhorder var det første heavy metal-bandet til å lage thrash metal med en mer fengende og «groovy» stil, som senere inspirerte bl.a. Pantera til å legge om stilen sin. Sammen med Pantera ble Machine Head og White Zombie ledende i sjangeren.

Sludge metal kombinerte doom metal med hardcore punk.

På midten av 90-tallet fikk musikkverden besøk av en elsket og hatet musikksjanger, som i likhet med metalcore (bare i sterkere grad) ikke er allment akseptert som heavy metal. Denne sjangeren er nu metal og er en slags sammensmelting av heavy metal og/eller pop, funk rock, industrial metal, hiphop, elektronisk musikk og groove metal.
Egil Lillestøl

**Egil Sigurd Lillestøl** (1938–2021) var en norsk fysiker med partikkelfysikk som sitt spesialområde.

Lillestøl ble cand.real. i 1964 ved Universitetet i Bergen og dr.philos. i 1970 samme sted. Han ble ansatt på Institutt for fysikk og teknologi ved UiB i 1970-årene og ble utnevnt til professor i 1984. Han har hatt forskningsopphold ved CERN i Sveits, ved College de France i Paris og DESY i Tyskland. Han var nestleder for CERNs fysikkdivisjon 1990–1992, og fra 1992 til 2009 leder av den europeiske skolen i partikkelfysikk,  CERN Schools of Physics.

Lillestøl drev utstrakt formidling av grunnleggende fysikk for både skolelever og publikum. Siden 2001 foreleste han ved European Space Camp. Han var også opptatt av globale energispørsmål og en mulighet for å løse verdens energiproblemer i form av en akseleratordrevet kjernereaktor basert på Thorium. Han tok til orde for å etablere bruk av atomkraft for å løse den internasjonale energikrisen, og at Norge burde bygge en prototype på en thoriumreaktor.

Lillestøl stilte seg kritisk til den norske klimadebatten og påpekte at jordens klima er meget komplisert, og at klimavitenskapen er ung og en lang vei å gå før man kan håpe å finne fullstendige forklaringer på jordens klimavariasjoner.

Han var medforfatter av den populærvitenskapelige boken *The Search for Infinity* (1994) som kom i norsk oversettelse, *Ferden mot det uendelige*, året etter. Han bidro også til utarbeidelsen av den norske læreboken *Generell fysikk for universiteter og høgskoler* (2001).

I 2007 ble han tildelt Norges forskningsråds formidlingspris for «formidling av grunnleggende fysikk til skoleelever og publikum».

Egil Lillestøl var medlem av Norges tekniske vitenskapsakademi og Det Kongelige Norske Videnskabers Selskab. 

## Referanser